13 સપ્ટેમ્બરથી શરૂ થઇ રહેલા ગણેશોત્સવમાં ગણપતિના પ્રસાદમાં મોદકનું વેચાણ વધુ થાય છે, ત્યારે શ્રદ્ધાળુઓએ શુદ્ધ મોદક મળી રહે તે માટે આરોગ્ય વિભાગ દ્વારા આજે વડોદરા શહેરની જાણીતી એમ્બેસેડર, દુલીરામ પેંડા, પાયલ સહિત વિવિધ મીઠાઇઓની દુકાનોમાં દરોડા પાડ્યા હતા. આરોગ્ય વિભાગના અધિકારીઓના જણાવ્યા પ્રમાણે આ રૂટીન ચેકિંગ છે. આમ છતાં ચેકિંગમાં માવામાંથી બનાવવામાં આવતા મોદકમાં આરોગ્યને નુકશાનકારક મિશ્રણ કરવામાં આવ્યું છે કે કેમ? તેની તપાસ કરવામાં આવી રહી છે. આજે આરોગ્ય વિભાગની 6 ટીમો દ્વારા ખંડેરાવ માર્કેટ રોડ, રાવપુરા, સયાજીગંજ, અલકાપુરી, માંજલપુર સિહત વિવિધ વિસ્તારોમાં આવેલી જાણીતી મીઠાઇઓની દુકાનોમાં ચેકિંગ કરવામાં આવ્યું હતું.